Landkreis Graafschop Hoya

De Landkreis Graafschop Hoya weer en vörmoligen Landkreis in Neddersassen. De Sitt vun de Verwalten weer in Syke ünnerbröcht. 

Historie
Tostann kamen weer de Landkreis in dat Johr 1932. Dormols sünd en groten Deel vun den Landkreis Hoya un de Landkreis Syke tohopenslaten wurrn to en neen Landkreis. Dat weer bi de Kreisreform an't Enne vun de Weimarer Republik. 

1932 weer de Landkreis 1.200 km² groot. 109 Gemeenden un dree Städer (Syke, Bassen un Hoya) höörn dor to un bi 78.000 Lüde weern dor tohuse. Dat Auto-Kennteken weer SY.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Graafschop Hoya op Landkreis Graafschop Hoya ännert.

1972 kemen de Gemeenden Riede un Blender to de Samtgemeende Thäänhusen un to den Landkreis Veern.Bi de Kreisreform vun 1977 is de grote Deel vun den Landkreis Graafschop Hoya mit den Landkreis Graafschop Deefholt tohopensmeten wurrn. Dat geev denn tosamen den neen Landkreis Deefholt. En lüttjeren Deel mit de Samtgemeenden Graafschop Hoya un Eystrup kemen to den neen Landkreis Nienborg, un de Samtgemeende Harpstedt lann bi den Landkreis Ollnborg. Na 45 Johren harr dat also en Enne mit den Landkreis Graafschop Hoya.

Politik

Landrööt
1932-1945: Heinrich Fürbringer
1945-1948: Wilhelm Heile, FDP, vun 1947 af an DP
 1948-1950: Heinrich Gerdes, DP
 1950-1964: Albert Wendt, DP, vun 1962 af an CDU
 1964-1968: Wilhelm Helms, FDP
 1968-1977: Heinz Zurmühlen, CDU

 Verwalten 
De Kreisverwalten mit ehr verscheden Ämter weer in dat Kreishuus in Syke (Slottweid/Amtshoff) ünnerbröcht. Baas vun de Verwalten weer bit 1945 de Landraad un vun 1946 af an de Överkreisdirektor. 

 Överkreisdirektoren 
 1946: Dr. Rudolf Freytag
 1947 - 1954: Dr. Wessel Georg Nordbeck
 1954 - 1974: Dr. Erhard Siebert-Meyer zu Hage
 1974 - 1977: Hans-Michael Heise

 Literatur 
 Der Landkreis Grafschaft Hoya. Heimatgeschichte - Kultur - Landschaft - Wirtschaft. (hrsgg. in Zusammenarbeit mit der Kreisverwaltung des Landkreises Grafschaft Hoya), Ollenborg 1967, 312 S. m.allerhand Biller
 Erhard Siebert-Meyer: Der Landkreis Grafschaft Hoya im Laufe der Zeiten. In: Der Landkreis Grafschaft Hoya. (k. b.), S. 10-15
 Heinrich Schmidt-Barrien: Bilder aus der Grafschaft Hoya. Von allen Seiten betrachtet ... Geschichte, Entwicklung und Landschaftsbild des Landkreises Grafschaft Hoya. (Rutg.: Landkreis Graafschop Hoya), Syke / Hoya 1967, 36 S. m. 45 Biller
 Heimatblätter des Landkreises Grafschaft Hoya - Heimatpflege. Beiträge zur Geschichte des Landkreises Grafschaft Hoya. (Redaktschoon: Erich Rendigs, Weyhe-Sudweyhe; Rutg.: Landkreis Graafschop Hoya), Syke 1972-1976
 Band 1/2 (1972/73; 2. A.: 1977), 132 S.
 Band 3, Utgaav 1974/75 (1975)
 Gerhard Lutosch: Die Ortsnamen des ehemaligen Landkreises Grafschaft Hoya. Ihr Alter und ihre Bedeutung. Syke 1978, 97 S.
 Gerhard Lutosch: Die Siedlungsnamen des Landkreises Diepholz. Ihr Alter und ihre Bedeutung. (Rutg.: Landkreis Deefholt), Syke 1983, 245 S. m. 1 Foto (vun'n Schriever) un 1 Topograaphische Kaart
 Hermann Greve: Bibliographie des Landkreises Diepholz unter Einschluß der Samtgemeinden Harpstedt (Landkreis Oldenburg), Eystrup und Grafschaft Hoya (Landkreis Nienburg) sowie Riede (Samtgemeinde Thedinghausen, Landkreis Verden). (Rutg.: Landkreis Deefholt), Syke un Deefholt, 1984, XXXVIII un 453 S. (mit 3505 Titels)
 Hans-Michael Heise: Der Amtshof in Syke und sein Vorwerk am Friedeholz. Anmerkungen zur Geschichte der Stadt Syke und des Landkreises Diepholz. Deefholt/Syke 2002, 59 S. m. allerh. Biller

 Kiek ok bi 
 Graafschop Hoya
 Hoya

Kategorie:Landkreis
Kategorie:Landkreis Deefholt
Kategorie:Gifft dat nich mehr